Mickey 17

Το ***Mickey 17*** είναι Αμερικανική μαύρη κωμωδία επιστημονικής φαντασίας του 2025 σε σενάριο, σκηνοθεσία και παραγωγή του Πονγκ Τσουν-χο, βασισμένη στο μυθιστόρημα του 2022 *Mickey7* του Έντουαρντ Άστον. Στην ταινία πρωταγωνιστεί ο Ρόμπερτ Πάτινσον, στον ομώνυμο ρόλο, πλαισιωμένος από τους Ναόμι Άκι, Στίβεν Γιον, Τόνι Κολέτ και Μαρκ Ράφαλο. Τοποθετημένη στο έτος 2054, η πλοκή ακολουθεί έναν άντρα που συμμετέχει σε μία διαστημική αποικία ως ένας "Αναλώσιμος", ένας εργάτης που κλωνοποιείται κάθε φορά που πεθαίνει για ερευνητικούς λόγους.

Το *Mickey 17* έκανε πρεμιέρα στο 75ο Διεθνές Φεστιβάλ Κινηματογράφου Βερολίνου στις 15 Φεβρουαρίου 2025 και κυκλοφόρησε στους κινηματογράφους από την Warner Bros. Pictures στην Νότια Κορέα στις 28 Φεβρουαρίου 2025 και στις Ηνωμένες Πολιτείες στις 7 Μαρτίου. Η ταινία έλαβε γενικότερα θετικές κριτικές αλλά ήταν μία εισπρακτική αποτυχία , συγκεντρώνοντας $109 εκατομμύρια παγκοσμίως, έναντι $118 εκατομμυρίων κόστος παραγωγής και κάνοντας την Warner Bros. να χάσει περίπου $75 εκατομμύρια. 

## Πλοκή
Το έτος 2054, ο Μάικι Μπαρνς και ο φίλος του, Τίμο, βρίσκονται σε οικονομική πτώχευση μετά από μία αποτυχημένη επαγγελματική επένδυση. Ανίκανοι να ξεπληρώσουν έναν δολοφονικό τοκογλύφο, οι δυο του δραπετεύουν όταν εγγράφονται ως μέλη πληρώματος σε ένα διαστημόπλοιο που εγκαταλείπει τη Γη για να αποικίσει στον πλανήτη Νίφλχαϊμ, ο Τίμο ως πιλότος διαστημικού λεωφορείου και ο Μάικι ως ο μοναδικός "Αναλώσιμος" του διαστημόπλοιου. Με την χρήση τεχνολογίας που είναι απαγορευμένη στη Γη ο Μάικι κλωνοποιείται και οι αναμνήσεις του αποκαθίστανται, με αποτέλεσμα να τον αντιμετωπίζουν σαν να είναι μίας χρήσης, του αναθέτουν θανάσιμες αποστολές και τον αναδημιουργούν μετά από κάθε θάνατο του. Κατά τη διάρκεια του ταξιδιού, αναπτύσσεται ένας ερωτικός δεσμός ανάμεσα στον Μάικι και την φύλακα ασφαλείας, την Νάσα.

Τέσσερα χρόνια αργότερα, το διαστημόπλοιο φτάνει στο χιονισμένο Νίφλχαϊμ. Χρησιμοποιώντας συνεχόμενα αρκετούς Μάικι, οι επιστήμονες του διαστημόπλοιου δημιουργούν ένα εμβόλιο κατά των παθογενειών του Νίφλχαϊμ. Ο Μάικι 17, η δέκατη έβδομη επανατύπωση του Μάικι, έχει ως αποστολή να αιχμαλωτίσει ένα πλάσμα από τις αυτόχθονες μορφές ζωής (του "Κρίπερς") για ανάλυση. Αυτός πέφτει από ένα ρήγμα μέσα στον πάγο, μπροστά στον Τίμο, ο οποίος φεύγει και αναφέρει τον θάνατο του Μάικι 17. Οι Κρίπερς φτάνουν και συλλογικά σέρνουν τον Μάικι 17 έξω από το ρήγμα.

Ο Μάικι 17 επιστρέφει στο διαστημόπλοιο και συναντά τον νεοτυπωμενο, και πιο επιθετικό, Μάικι 18. Καθώς ο αρχηγός της αποστολής, ο πολιτικός Κένεθ Μάρσαλ έχει ορκιστεί να σκοτώνει οποιονδήποτε "Πολλαπλό" (κλώνοι που ζουν ταυτόχρονα), ο Μάικι 18 προσπαθεί να σκοτώσει τον Μάικι 17, ο οποίος αντιστέκεται και προτείνει οι Μάικι να ζουν στα κρυφά και να μοιράζονται τις αποστολές, το φαγητό και τους θανάτους. Ο Μάικι 18, στη συνέχεια, προσπαθεί να σκοτώσει τον Τίμο αλλά διακόπτεται και φεύγει με την Νάσα. Ο Μάικι 17 μεταφέρεται για δείπνο με τον Μάρσλα και την σύζυγο του, την Ίλφα, και την φύλακα ασφαλείας, την Κάι. Ο Μάικι 17 αρχίζει να νιώθει αφόρητους πόνος αφού του σερβίρεται πειραματικό κρέας και του χορηγούνται πειραματικά παυσίπονα. Η Κάι παρεμβαίνει ώστε να σταματήσει τον Μάρσαλ από το να εκτελέσει τον Μάικι 17 και, στη συνέχεια, προσπαθεί να προσελκύσει ερωτικά τον Μάικι, ο οποίος φεύγει.

Η Νάσα μαθαίνει για τους Μάικι και δέχεται και τους δύο, αλλά όταν η Κάι το ανακαλύπτει και προσπαθεί να τους αναφέρει, η Νάσα την σταματάει. Όταν ο Μάικι 17 ενημερώνει τον Μάικι 18 για το τι συνέβη στο δείπνο, ο Μάικι 18 εξοργισμένος αποφασίζει να σκοτώσει τον Μάρσαλ στην δημόσια τελετή που οργανώνει για να τιμήσει ένα κομμάτι από έναν βράχο του Νίφλχαϊμ. Όταν δύο μωρά Κρίπερ αναδύονται από τον βράχος, επικρατεί χάος. Ο Μάικι 17 φτάνει και αιχμαλωτίζει το ένα Κρίπερ, που ονομάζεται Ζόκο, αλλά το άλλο Κρίπερ, ο Λούκο, πηδάει πάνω στον Μάρσαλ και σκοτώνεται από την Κάι και άλλους φρουρούς ασφαλείας. Η Νάσα εμποδίζει τον Μάικι 18 να σκοτώσει τον Μάρσαλ αλλά αυτός ανακαλύπτει τους Πολλαπλούς. Οι Μάικι 17, 18 και η Νάσα συλλαμβάνονται, ενώ αρκετά Κρίπερ συγκεντρώνονται έξω από το διαστημόπλοιο, φωνάζοντας τον Ζόκο

Στο κρατητήριο, ο Μάικι 17 περιγράφει τα Κρίπερ και βοηθάει την Νάσα να διαπιστώσει ότι μπορούν να επικοινωνήσουν. Ο Τίμο προσπαθεί να σκοτώσει τον Μάικι 17 για να ικανοποιήσει τον τοκογλύφο, αλλά η Νάσα και ο Μάικι 18 τον εξουδετερώνουν αλλά οι φύλακες τους εμποδίζουν από το να τον σκοτώσουν. Οι Μάικι και η Νάσα μεταφέρονται στον Μάρσαλ, ο οποίος θέλει να εξολοθρεύσει τα Κρίπερς. Ο Μάικι καταστρέφει τις αποθηκευμένες αναμνήσεις του Μάικι, ενώ η Νάσα σώζει τον Ζόκο από το να εκτελεστεί από την Ίλφα. Ο βοηθός του Μάρσαλ, ο Πρέστον, πείθει τον Μάρσαλ να αναθέσει στους Μάικι να διαγωνιστούν στο να συλλέξουν ουρές Κρίπερ, τις οποίες θέλει η Ίλφα ώστε να φτιάξει βρώσιμη σάλτσα, με τον νικητή να καταφέρνει να του επιτραπεί να ζήσει. Οι Μάικι αναγκάζονται να φορέσουν γιλέκα, που έχουν ενσωματωμένη μία βόμβα που ελέγχεται με χειριστήριο από απόσταση, για να διασφαλιστεί η συμφωνία τους. 

Αφού στέλνονται έξω, οι Μάικι αναζητούν ειρηνικά την αρχηγό των Κρίπερ. Αυτό αναγκάζει τον Μάρσαλ να βγει έξω με μία ομάδα φύλαξης για να σκοτώσει ο ίδιος τα Κρίπερ. Χρησιμοποιώντας μία συσκευή μετάφρασης, ο Μάικι 17 επικοινωνεί με την αρχηγό των Κρίπερ, δίνοντας της πληροφορίες για το σχέδιο του Μάρσαλ. Η αρχηγός των Κρίπερ απειλεί να σκοτώσει όλους τους ανθρώπους, αν δεν της επιστραφεί ο Ζόκο ζωντανός και ένας άνθρωπος σκοτωθεί ως αντάλλαγμα για τον θάνατο του Λούκο.

Ο Μάικι 17 επικοινωνεί με την Νάσα μέσω μίας κάμερας για να απελευθερώσει τον Ζόκο. Η Νάσα πιάνει όμηρο την Ίλφα για να διασφαλίσει την ασφαλή απελευθέρωση του Ζόκο, και παρόλο που η Ίλφα προσπαθεί να σκοτώσει τον Ζόκο, την στιγμή που δεν είναι όμηρος πια, η Νάσα τον σώζει ξανά. Οι φρουροί ασφαλείς αποκαλύπτουν ότι δουλεύουν ώστε να σταματήσουν τον Μάρσαλ και συλλαμβάνουν την Ίλφα, όσο η Νάσα επιστρέφει τον Ζόκο στην μαμά Κρίπερ. Ο Μάικι 18 επιτίθεται στον Μάρσαλ ενεργοποιώντας την βόμβα που είναι ενσωματωμένη στο γιλέκο του, σκοτώνοντας τον εαυτό του και τον Μάρσαλ, προκειμένου να εκπληρώσει την απαίτηση της αρχηγού των Κρίπερ

Στον απόηχο όλων αυτών, η Ίλφα αυτοκτονεί σε μία ψυχιατρική κλινική, ενώ ο Πρέστον και άλλοι συνεργάτες του Μάρσαλ φυλακίζονται. Ένας συνεργάτης του τοκογλύφου προσπαθεί να σκοτώσει τον Τίμο, αλλά ο Τίμο καταφέρνει να τον σκοτώσει. Αργότερα, η Νάσα εκλέγεται ως η πολιτική αρχηγός της αποικίας. Διοργανώνει μία μεγάλη τελετή στο Νίφλχαϊμ, όπου ο Μάικι 17 (πλέον "Μάικι Μπαρνς") ανατινάζει την μηχανή κλωνοποίησης για να τερματίσει συμβολικά το πρόγραμμα Αναλώσιμων.

## Ηθοποιοί και χαρακτήρες

* Ρόμπερτ Πάτινσον ως Μάικι Μπαρνς/ Μάικι 17/ Μάικι 18, αναλώσιμος υπάλληλος στο Νίφλχαϊμ στην δέκατη έβδομη (και αργότερα δέκατη όγδοη) επανατύπωση του
* Ναόμι Άκι ως Νάσα Μπάριτζ, φύλακας ασφαλείας και ερωτικό ενδιαφέρον του Μάικι
* Μαρκ Ράφαλο ως Κένεθ Μάρσαλ, εγωμανής αποτυχημένος πολιτικός με μοχθηρά σχέδια για το Νίφλχαϊμ
* Τόνι Κολέτ ως Ίλφα Μάρσαλ, η ύπουλης και χειριστική σύζυγος του Κένεθ Μάρσαλ
* Στίβεν Γιον ως Τίμο, πιλότος και φίλος του Μάικι από τη Γη
* Πάτσι Φέρραν ως Ντόροθι, μία επιστήμονας
* Κάμερον Μπρίτον ως Άρκαντι, επικεφαλής της επιστημονικής ομάδας
* Ντάνιελ Χένσαλ ως Πρέστον, προσωπικός βοηθός του Κένεθ Μάρσαλ
* Στιβ Παρκ ως Πράκτορας Ζικ, επικεφαλής της ομάδας φύλαξης
* Αναμαρία Βαρτολομέι ως Κάι Κατζ, μία φύλακας ασφαλείας
* Χόλιντεϊ Γκρέιντζερ ως Κοκκινομάλλα, υπεύθυνος πρόσληψης προσωπικού για το αποικιακό πρόγραμμα του Νίφλχαϊμ
* Άνγκους Ίμρι ως Γαριδομάτης
* Τιμ Κι ως Άνθρωπος Περιστέρι
* Τόμας Τουργκούσε ως Στρατιώτης Μπαζούκα
* Ίαν Χάνμορ ως Ντάριους Μπλανκ
* Μπρόουιν Τζέιμς ως Ρεσεψιονίστ
* Σάμιουελ Μπλένκιν ως Δανειστής
* Άννα Μουγκλαλίς ως η φωνή της αρχηγού των Κρίπερ

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αμερικανικές ταινίες επιστημονικής φαντασίας
Κατηγορία:Αγγλόφωνες ταινίες
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σε σκηνοθεσία Πονγκ Τσουν-χο
Κατηγορία:Ταινίες σε σενάριο Πονγκ Τσουν-χο
Κατηγορία:Ταινίες τοποθετημένες σε φανταστικούς πλανήτες
Κατηγορία:Ταινίες παραγωγής Plan B Entertainment
Κατηγορία:Ταινίες παραγωγής Warner Bros.
Κατηγορία:Ταινίες IMAX
Κατηγορία:Ταινίες 4DX
Κατηγορία:Ταινίες ScreenX
Κατηγορία:Ταινίες γυρισμένες στα Warner Bros. Studios Leavesden